INTEL SZOFTVERLICENC-SZERZŐDÉS (OEM / IHV / ISV és egyedi felhasználók számára)

FONTOS FIGYELMEZTETÉS: A SZOFTVER MÁSOLÁSA, TELEPÍTÉSE ÉS HASZNÁLATA ELŐTT OLVASSA EL AZ ALÁBBIAKAT. 

Ne használja és ne töltse be a számítógépbe a szoftvert és az ahhoz kapcsolódó anyagokat (összefoglaló néven: a "Szoftvert"), amíg figyelmesen el nem olvasta az alábbi feltételeket. A Szoftver betöltésével és használatával Ön elfogadja a jelen Szerződés feltételeit. Ha nem kívánja elfogadni e feltételeket, ne telepítse és ne használja a Szoftvert.

Emellett tartsa szem előtt a következőket:
* Ha Ön eredetiberendezés-gyártó (OEM), független hardvergyártó (IHV) vagy független szoftverszállító (ISV), a LICENCSZERZŐDÉS teljes egésze vonatkozik Önre. 
* Ha Ön végfelhasználó, akkor Önre csak az "A" melléklet, az INTEL SZOFTVERLICENC-SZERZŐDÉS vonatkozik.

Az OEM-ek, IHV-k és ISV-k részére:

HASZNÁLATI ENGEDÉLY. A Szoftver használata csak az Intel által szállított komponensekkel engedélyezett. A Szoftvernek nem az Intel által gyártott komponensekkel együtt történő használata jelen Szerződés keretében nem engedélyezett. A jelen Szerződésben foglalt feltételekkel az Intel nem kizárólagos, át nem ruházható, az egész világra kiterjedő, teljes egészében tehermentes, az Intel szerzői jogi védelme alá eső használati engedélyt biztosít a következőkre:
     a.) a Szoftver belső használata, módosítása és másolása saját fejlesztési és karbantartási célokra; valamint
     b.) a Szoftver módosítása, másolása és forgalmazása - a Szoftverből származtatott termékeket is ideértve - az Ön végfelhasználói számára, de csakis olyan licencszerződés hatálya alatt, amelynek feltételei legalább annyira korlátozó jellegűek, mint amilyeneket az Intel egyedi végfelhasználóknak szánt licencszerződése tartalmaz, mely jelen anyag "A" mellékletét képezi; valamint
     c.) a Szoftverhez esetlegesen mellékelt végfelhasználói dokumentáció módosítása, másolása és forgalmazása, de csakis a Szoftverrel együtt.

Ha Ön a Szoftvert tartalmazó számítógépes rendszernek vagy szoftverprogramnak nem a végső gyártója vagy előállítója, akkor a Szoftver egy példányát annak származtatott termékeivel (és kapcsolódó végfelhasználói dokumentációjával) együtt átadhatja az átvevő félnek a jelen Szerződés feltételeinek megfelelő felhasználás céljára, amennyiben az átvevő fél maradéktalanul kötelezi magát a Szerződés feltételeinek betartására.  A Szoftvert harmadik félnek semmilyen más módon nem engedheti át, nem licencelheti tovább, nem adhatja bérbe, illetve semmilyen más módon nem ruházhatja át és nem teheti elérhetővé. Ön a Szoftvert nem dekompilálhatja, nem dizasszemblálhatja, és semmilyen más módon nem fejtheti vissza.

A jelen Szerződésben biztosított engedélyeken és jogokon kívül Önt semmilyen más engedély vagy jog nem illeti meg sem közvetlenül, sem közvetve, sem jogi célból, sem kereseti igény megtiltása által, sem másként. Az Intel jogosult saját maga vagy független fél által megvizsgálni az Ön vonatkozó nyilvántartásait annak ellenőrzése céljából, hogy Ön betartja-e jelen Szerződés feltételeit.

TITOKTARTÁSI KÖTELEZETTSÉG. Amennyiben külső szaktanácsadót vagy alvállalkozót ("Alvállalkozó") kíván felkérni az Ön számára történő olyan munkavégzésre, amelyhez a Szoftverhez való hozzáférés vagy annak használata szükséges, akkor Önnek írásos titoktartási nyilatkozatot kell beszereznie az Alvállalkozótól, amely a Szoftverhez való hozzáférés vagy annak használata tekintetében legalább a jelen Szerződésben foglaltaknak megfelelő szigorúságú feltételeket és kötelezettségeket ír elő, és amely kizár minden forgalmazási és egyéb célú felhasználási jogot.
Emellett Ön az Intel előzetes írásos engedélye nélkül nem közölheti a jelen Szerződés feltételeit vagy létezését, továbbá nem használhatja az Intel nevét semmilyen kiadványban, reklámanyagban vagy egyéb közleményben. Ön nem jogosult az Intel semmilyen védjegyének vagy emblémájának a használatára.

A SZOFTVER TULAJDONJOGA ÉS A SZERZŐI JOGOK. A Szoftver összes példányának tulajdonjoga az Intel vagy szállítói kezében marad. A Szoftver az Egyesült Államok és más országok törvényei, valamint a nemzetközi egyezmények rendelkezései értelmében szerzői jogvédelem alá esik. A Szoftverből nem távolíthatja el a szerzői jogra vonatkozó közleményeket. Az Intel előzetes értesítés nélkül bármikor jogosult a Szoftver vagy a Szoftver által hivatkozott elemek módosítására, de nem kötelezhető a Szoftver támogatására vagy frissítésére.  Ellenkező értelmű rendelkezés hiányában az Intel sem kifejezett, sem beleértett jogokat nem biztosít az Intel szabadalmaira, szerzői jogaira, védjegyeire vagy más szellemi tulajdonára vonatkozóan. Ön csak akkor ruházhatja át a Szoftvert, ha a kedvezményezett maradéktalanul beleegyezik jelen feltételek teljesítésébe, és ha Ön a Szoftver egyetlen példányát sem őrzi meg. 

KORLÁTOZOTT SZAVATOSSÁG AZ ADATHORDOZÓRA.  Amennyiben az Intel a Szoftvert fizikai adathordozón bocsátja rendelkezésre, akkor szavatolja, hogy az adathordozó a leszállítást követő kilencven (90) napon át mentes lesz az anyaghibáktól és egyéb fizikai jellegű hibáktól. Ha ilyen hibát észlel, juttassa vissza az adathordozót az Intelhez. Az Intel belátása szerint kicseréli az adathordozót, vagy más módon bocsájtja rendelkezésre a Szoftvert.

AZ EGYÉB SZAVATOSSÁGOK KIZÁRÁSA. A FENT EMLÍTETT ESETEKET KIVÉVE AZ INTEL A SZOFTVERT "ADOTT ÁLLAPOTÁBAN" BOCSÁJTJA RENDELKEZÉSRE, MINDENFAJTA KIFEJEZETT VAGY BELEÉRTETT SZAVATOSSÁG NÉLKÜL, BELEÉRTVE TÖBBEK KÖZÖTT AZ ELADHATÓSÁGRA, A JOGSÉRTÉSMENTESSÉGRE, ILLETVE AZ ADOTT CÉLRA VALÓ ALKALMASSÁGRA VONATKOZÓ SZAVATOSSÁGOT IS.  Az Intel nem nyújt szavatosságot és nem vállal felelősséget a Szoftverben található semmilyen információ, szöveg, ábra, hivatkozás és egyéb elem helyessége vagy teljessége tekintetében.

FELELŐSSÉGKORLÁTOZÁS. AZ INTEL ÉS SZÁLLÍTÓI NEM VÁLLALNAK SEMMINEMŰ FELELŐSSÉGET AZ OLYAN KÁROKÉRT (IDE ÉRTVE TÖBBEK KÖZÖTT AZ ELMARADT HASZONBÓL, AZ ÜZLETI TEVÉKENYSÉG FENNAKADÁSÁBÓL VAGY AZ ADATVESZTÉSBŐL EREDŐ KÁROKAT), AMELYEK A SZOFTVER HASZNÁLATÁBÓL, ILLETVE HASZNÁLATÁNAK AKADÁLYOZTATÁSÁBÓL SZÁRMAZNAK, AKKOR SEM, HA AZ INTELT TÁJÉKOZTATTÁK AZ ILYEN KÁROK LEHETŐSÉGÉRŐL. MIVEL EGYES ORSZÁGOK TÖRVÉNYKEZÉSE NEM ENGEDI MEG A BELEÉRTETT GARANCIÁK, ILLETVE A KÖVETKEZMÉNYES VAGY ESETI KÁROKÉRT VALÓ FELELŐSSÉG KIZÁRÁSÁT VAGY KORLÁTOZÁSÁT, EZÉRT LEHET, HOGY A FENTI KORLÁTOZÁSOK ÖNRE NEM ÉRVÉNYESEK. ÖNT AZ EGYES ORSZÁGOK TÖRVÉNYKEZÉSÉTŐL FÜGGŐEN EGYÉB JOGOK IS MEGILLETHETIK. 

A SZERZŐDÉS MEGSZÜNTETÉSE. Az Intel bármikor felmondhatja a jelen Szerződést, ha Ön a benne foglaltakat megszegi. A Szerződés megszűntekor Ön köteles a Szoftvert megsemmisíteni, vagy annak összes példányát az Intelhez visszajuttatni. 

IRÁNYADÓ JOG. A jelen Szerződésből származó vitás kérdéseket illetően Kalifornia állam törvényei az irányadók, kivéve azoknak a jogütközésre és az áruforgalmi szerződésekről szóló ENSZ-egyezményre vonatkozó elveit. Ön nem exportálhatja a Szoftvert a hatályos exporttörvényeket és -előírásokat megsértő módon. Az Intelt semmilyen más megállapodás nem kötelezi, kivéve, ha azt írásban rögzítik, és az Intel hivatalos képviselője írja alá. 

AZ EGYESÜLT ÁLLAMOK KORMÁNYÁNAK KORLÁTOZOTT JOGAI. A Szoftver "KORLÁTOZOTT JOGI FELTÉTELEK" hatálya alá esik. Az Egyesült Államok kormánya általi használatra, másolásra és közlésre a FAR52.227-14 és az azt követő DFAR252.227-7013, illetve az ezeket felváltó rendelkezések érvényesek. A Szoftvernek az USA kormánya általi használata az Intel vonatkozó szellemi tulajdonjogainak elismerését jelenti. E vonatkozásban a Vállalkozó vagy Gyártó az Intel Corporation, 2200 Mission College Blvd., Santa Clara, CA 95052 (USA). 

"A" MELLÉKLET
INTEL SZOFTVERLICENC-SZERZŐDÉS (egyedi végfelhasználóknak)

FONTOS FIGYELMEZTETÉS: A SZOFTVER MÁSOLÁSA, TELEPÍTÉSE ÉS HASZNÁLATA ELŐTT OLVASSA EL AZ ALÁBBIAKAT. 

Ne használja és ne töltse be a számítógépbe a szoftvert és az ahhoz kapcsolódó anyagokat (összefoglaló néven: a "Szoftvert"), amíg figyelmesen el nem olvasta az alábbi feltételeket. A Szoftver betöltésével és használatával Ön elfogadja a jelen Szerződés feltételeit. Ha nem kívánja elfogadni e feltételeket, ne telepítse és ne használja a Szoftvert.

HASZNÁLATI ENGEDÉLY. A Szoftvert egyetlen számítógépre másolhatja fel személyes, nem kereskedelmi célú használatra, és a Szoftverről az alábbi feltételek mellett egy biztonsági másolatot készíthet: 
1. A Szoftver használata csak az Intel által szállított komponensekkel együtt engedélyezett. A Szoftvernek nem az Intel által gyártott komponenseivel együtt történő használata jelen Szerződés keretében nem engedélyezett. 
2. A jelen Szerződés rendelkezéseiben foglalt eseteket kivéve Ön a Szoftver semely részét sem másolhatja le, nem módosíthatja, nem adhatja bérbe, nem értékesítheti, nem terjesztheti és nem ruházhatja át, és Ön egyúttal abba is beleegyezik, hogy megakadályozza a Szoftver engedély nélküli lemásolását.
3. Ön a Szoftvert nem fejtheti vissza, nem dekompilálhatja, és nem dizasszemblálhatja. 
4. A Szoftvert nem licencelheti tovább, és nem engedheti meg egynél több felhasználó általi egyidejű használatát.
5. A Szoftver más cégek szoftvereit vagy egyéb tulajdonát is tartalmazhatja; ezek megjelölését és a használati engedélyükre vonatkozó utalást egy csatolt "license.txt" fájl vagy más szöveg vagy fájl tartalmazhatja.

A SZOFTVER TULAJDONJOGA ÉS A SZERZŐI JOGOK. A Szoftver összes példányának tulajdonjoga az Intel vagy szállítói kezében marad. A Szoftver az Egyesült Államok és más országok törvényei, valamint a nemzetközi egyezmények rendelkezései értelmében szerzői jogvédelem alá esik. A Szoftverből nem távolíthatja el a szerzői jogra vonatkozó közleményeket. Az Intel előzetes értesítés nélkül bármikor jogosult a Szoftver vagy a Szoftver által hivatkozott elemek módosítására, de nem kötelezhető a Szoftver támogatására vagy frissítésére.  Ellenkező értelmű rendelkezés hiányában az Intel sem kifejezett, sem beleértett jogokat nem biztosít az Intel szabadalmaira, szerzői jogaira, védjegyeire vagy más szellemi tulajdonára vonatkozóan. Ön csak akkor ruházhatja át a Szoftvert, ha a kedvezményezett maradéktalanul beleegyezik jelen feltételek teljesítésébe, és ha Ön a Szoftver egyetlen példányát sem őrzi meg.

KORLÁTOZOTT SZAVATOSSÁG AZ ADATHORDOZÓRA. Amennyiben az Intel a Szoftvert fizikai adathordozón bocsátja rendelkezésre, akkor szavatolja, hogy az adathordozó a leszállítást követő kilencven (90) napon át mentes lesz az anyaghibáktól és egyéb fizikai jellegű hibáktól. Ha ilyen hibát észlel, juttassa vissza az adathordozót az Intelhez. Az Intel belátása szerint kicseréli az adathordozót, vagy más módon bocsájtja rendelkezésre a Szoftvert.

AZ EGYÉB SZAVATOSSÁGOK KIZÁRÁSA. A FENT EMLÍTETT ESETEKET KIVÉVE AZ INTEL A SZOFTVERT "ADOTT ÁLLAPOTÁBAN" BOCSÁJTJA RENDELKEZÉSRE, MINDENFAJTA KIFEJEZETT VAGY BELEÉRTETT SZAVATOSSÁG NÉLKÜL, BELEÉRTVE TÖBBEK KÖZÖTT AZ ELADHATÓSÁGRA, A JOGSÉRTÉSMENTESSÉGRE, ILLETVE AZ ADOTT CÉLRA VALÓ ALKALMASSÁGRA VONATKOZÓ SZAVATOSSÁGOT IS.  Az Intel nem nyújt szavatosságot és nem vállal felelősséget a Szoftverben található semmilyen információ, szöveg, ábra, hivatkozás és egyéb elem helyessége vagy teljessége tekintetében.

FELELŐSSÉGKORLÁTOZÁS. AZ INTEL ÉS SZÁLLÍTÓI SEMMINEMŰ FELELŐSSÉGET NEM VÁLLALNAK AZ OLYAN KÁROKÉRT (IDEÉRTVE TÖBBEK KÖZÖTT AZ ELMARADT HASZONBÓL, AZ ÜZLETI TEVÉKENYSÉG FENNAKADÁSÁBÓL VAGY AZ ADATVESZTÉSBŐL EREDŐ KÁROKAT), AMELYEK A SZOFTVER HASZNÁLATÁBÓL VAGY HASZNÁLATÁNAK AKADÁLYOZTATÁSÁBÓL SZÁRMAZNAK, MÉG AKKOR SEM, HA AZ EFFÉLE KÁROK LEHETŐSÉGÉRŐL AZ INTELT TÁJÉKOZTATTÁK. MIVEL EGYES ORSZÁGOK TÖRVÉNYKEZÉSE NEM ENGEDI MEG A BELEÉRTETT SZAVATOSSÁGOK, ILLETVE A KÖVETKEZMÉNYES VAGY ESETI KÁROKÉRT VALÓ FELELŐSSÉG KIZÁRÁSÁT VAGY KORLÁTOZÁSÁT, EZÉRT LEHET, HOGY A FENTI KORLÁTOZÁSOK ÖNRE NEM ÉRVÉNYESEK. ÖNT AZ EGYES ORSZÁGOK TÖRVÉNYKEZÉSÉTŐL FÜGGŐEN EGYÉB JOGOK IS MEGILLETHETIK.

A SZERZŐDÉS MEGSZÜNTETÉSE. Az Intel bármikor felmondhatja jelen Szerződést, ha Ön a benne foglaltakat megszegi. A Szerződés megszűntekor Ön köteles a Szoftvert megsemmisíteni, vagy annak összes példányát az Intelhez visszajuttatni.
 
IRÁNYADÓ JOG. A jelen Szerződésből eredő vitás kérdések tekintetében Kalifornia állam törvényei az irányadók, kivéve azoknak a jogütközésre és az áruforgalmi szerződésekről szóló ENSZ-egyezményre vonatkozó elveit. Ön a Szoftvert a hatályos exporttörvényeket és -előírásokat megszegő módon nem exportálhatja. Az Intelt semmilyen más megállapodás nem kötelezi, csak az írásba foglalt és az Intel hivatalos képviselője által aláírt megállapodások.

AZ EGYESÜLT ÁLLAMOK KORMÁNYÁNAK KORLÁTOZOTT JOGAI. A Szoftver "KORLÁTOZOTT JOGI FELTÉTELEK" hatálya alá esik. Az Egyesült Államok kormánya általi használatra, másolásra és közlésre a FAR52.227-14 és az azt követő DFAR252.227-7013, illetve az ezeket felváltó rendelkezések érvényesek. A Szoftvernek az USA kormánya általi használata az Intel vonatkozó szellemi tulajdonjogainak elismerését jelenti. E vonatkozásban a Vállalkozó vagy Gyártó az Intel Corporation, 2200 Mission College Blvd., Santa Clara, CA 95052 (USA). 

SLAOEMISV1/RBK/01-21-00

